Id-Deċiżjoni tal-Kummissjoni
tal-25 ta' Jannar 1994
dwar il-lista ta' stabbilimenti fiż-Żimbabwe approvati għall-iskop ta' importazzjoni ta' laħam frisk fil-Komunitààà
(94/40/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi il-Komunità Ewropea,
Wara li kkunsidrat id-Direttiva tal-Kunsill 72/462/KEE tat-12 ta' Diċembru 1972 dwar il-problemi tas-saħħa u l-ispezzjoni veterinarja waqt l-importazzjoni ta' annimali bovini, nagħag u mogħoż u majjali, ta' laħam frisk u ta' prodotti tal-laħam minn pajjiżi terzi [1], hekk kif l-aħħar emendata bir-Regolament (KEE) Nru 1601/92 [2], u b'mod partikulari l-Artiklu 4 (1) ta' dan,
Billi l-istabbilimenti f'pajjiżi terzi ma jistgħux ikunu awtorizzati biex jesportaw prodotti tal-laħam lejn il-Komunità jekk ma jissodisfawx il-kondizzjonijiet ġenerali u speċjali preskritti fid-Direttiva 72/462/KEE;
Billi, skond l-Artiklu 4 (3) tad-Direttiva 72/462/KEE, iż-Żimbabwe għaddiet id-dettalji ta' stabbiliment wieħed awtorizzat biex jesporta lejn il-Komunità;
Billi spezzjoni fuq il-post mill-Komunità wriet li l-istandards ta' l-iġjene f'din l-istabbiliment huma biżżejjed u għalhekk jista' jiddaħħal fl-ewwel lista ta' stabbilimenti li minnhom tista tkun awtorizzata l-importazzjoni ta' prodotti tal-laħam;
Billi l-importazzjoni ta' prodotti tal-laħam mill-istabbiliment fil-lista fl-Anness ta' din tibqa' suġġetta għal dispożizzjonijiet [a preskritti, id-disposizzjonuijiet ġenerali tat-Trattat u b'mod partikulari r-regolamenti veterinarji l-oħra tal-Komunità, partikularment dwar il-ħarsien tas-saħħa;
Billi l-miżuri li għalihom tipprovdi din id-Deċiżjoni huma skond l-opinjoni tal-Kumitat Veterinarju Permanenti,
ADOTTAT DIN ID-DEĊIŻJONI
Artikolu 1
1. L-istabbiliment fiż-Żimbabwe elenkat fl-Anness huwa b'dan approvat għall-iskop ta' importazzjoni ta' prodotti tal-laħam lejn il-Komunità.
2. L-importazzjoni minn din l-istabbiliment għandha tibqa' suġġetta għad-dispożizzjonijiet veterinarji tal-Komunità preskritti band'oħra, u b'mod partikulari dawk dwar il-ħarsien tas-saħħa.
Artikolu 2
Din id-deċiżjoni hija indirizzata lill-Istati Membri
Magħmula fi Brussel, fil-25 ta' Jannar 1994.